Kas jāņem vērā, **organizējot pasākumus valstī no 09.07.2021.** specifiskā atbalsta mērķa (SAM) 9.2.4. ietvaros.

Informējam, ka šobrīd spēkā ir līdzšinējie ierobežojumi (skatīt zemāk), bet papildus ir nākuši klāt atvieglojumi, kuri ir atkarīgi no 14 dienu kumulatīvā Covid-19 gadījumu skaita uz 100 000 iedzīvotājiem. Šos nosacījumus atrunā 2020. gada 9. jūnija noteikumu Nr. 360 (turpmāk - MK noteikumi) 14.6 punkts un 14.9 punkts, un to apakšpunkti (turpmāk norādīti tikai tie apakšpunkti, kuri saistīti ar SAM 9.2.4. aktivitātēm):

14.6 Ja 14 dienu kumulatīvais Covid-19 gadījumu skaits uz 100 000 iedzīvotāju ir **mazāks par 100**, līdz brīdim, kamēr tas nepārsniedz 120, tiek noteikta šāda pakalpojuma sniegšanai paredzētā platība un pieļaujamais personu skaits, nemainot pārējās epidemioloģiskās drošības prasības:

14.61. iekštelpās var pulcēties ne vairāk kā 20 personas, bet ārtelpās – ne vairāk kā 50 personas, tai skaitā privātos un **publiskos pasākumos** (ja nav noteikti citi ierobežojumi), bērēs, kristībās, psiholoģiskās palīdzības grupās, gājienos un piketos (neskaitot personas, kas tieši saistītas ar norises nodrošināšanu), pie ģimenes vai dzimtas kapavietām;

14.62. **sporta** **treniņos (nodarbībās)** iekštelpās atbilstoši šo noteikumu [38.34 punkta](https://likumi.lv/ta/id/315304#p38.34) nosacījumiem *(=testētiem/vakcinētiem/pārslimojušajiem)*, sporta audzēkņu treniņos (nodarbībās), amatieru sporta kolektīvu nodarbībās, tai skaitā publiskas lietošanas peldbaseinos, vienlaikus var atrasties ne vairāk par 20 personām grupā, vienai personai nodrošinot ne mazāk kā 15 m2 no pieejamās platības;

14.64. **nometnēs** vienā grupā var atrasties ne vairāk kā 30 personas, ja tiek nodrošināta nometnes darbinieku un dalībnieku testēšana atbilstoši šo noteikumu 32.7 16.2. apakšpunkta nosacījumiem un šo grupu dalībnieki nometnes darbības laikā nesatiekas;

14.65. augstākās izglītības, profesionālās izglītības, tai skaitā profesionālās ievirzes izglītības, interešu izglītības un pieaugušo izglītības pakalpojumus, amatiermākslas kolektīvu nodarbības un darbu ar jaunatni var organizēt iekštelpās, ja vienā telpā vienlaikus neatrodas vairāk kā 30 personas un vienai personai tiek nodrošināti ne mazāk kā 3 m2 no pieejamās platības, kā arī ārtelpās grupās līdz 50 cilvēkiem, nodrošinot, ka šo grupu dalībnieki nesatiekas. Mācību procesu klātienē iekštelpās īsteno, veicot tā norisē iesaistīto un apmācāmo personu iknedēļas testēšanu. Apmācāmo testēšanu neveic, ja apmācāmo skaits grupā ir ne vairāk kā pieci. Covid-19 testu var neveikt šo noteikumu 38.27 punktā minētās personas *(=vakcinētie/pārslimojušie)*;

14.6 11. šo noteikumu 38.27 punkta ievaddaļā minētās personas *(=vakcinētie/pārslimojušie)* var uzturēties organizētos kolektīvos (piemēram, darbavietā, amatieru kolektīvos, izglītības iestādē), nelietojot mutes un deguna aizsegus arī tad, ja telpā atrodas personas, kas neatbilst šo noteikumu 38.27 punkta ievaddaļas nosacījumiem.

14.9 Ja 14 dienu kumulatīvais Covid-19 gadījumu skaits uz 100 000 iedzīvotāju ir **mazāks par 20**, līdz brīdim, kamēr tas nepārsniedz 25, tiek noteikti šādi atvieglojumi epidemioloģiskās drošības pasākumiem, nemainot pārējās šajos noteikumos noteiktās epidemioloģiskās drošības prasības:

14.91. iekštelpās var pulcēties ne vairāk kā 50 personas, bet ārtelpās - ne vairāk kā 100 personas, tai skaitā privātos un **publiskos pasākumos** (ja šajā punktā nav noteikti citi ierobežojumi), bērēs, kristībās, psiholoģiskās palīdzības grupās, gājienos un piketos (neskaitot personas, kas tieši saistītas ar norises nodrošināšanu), pie ģimenes vai dzimtas kapavietām;

14.9 3. bibliotēkās, arhīvu lasītavās, tirdzniecības izstādēs, kultūrvietās, reliģiskās darbības veikšanas vietās, tirdzniecības vietās, individuālo pakalpojumu sniegšanas vietās un citās šajā punktā neminētās saimniecisko pakalpojumu sniegšanas vietās un tamlīdzīgos objektos iekštelpās, kā arī **sporta treniņos (nodarbībās) iekštelpās** atbilstoši šo noteikumu 38.34 punkta nosacījumiem *(=testētiem/vakcinētiem/pārslimojušajiem)*, sporta audzēkņu treniņos (nodarbībās), amatieru sporta kolektīvu nodarbībās, tai skaitā publiskas lietošanas **peldbaseinos**, šo noteikumu 38.32 punktā minētajos plašsaziņas līdzekļu raidījumos un sniedzot šo noteikumu 14.9 punktā minētos ar atrakcijām saistītos saimnieciskos pakalpojumus nav jāievēro platībai noteiktie nosacījumi. Šādu pakalpojumu sniedzējs organizē apmeklētāju plūsmu, nodrošinot divu metru distances ievērošanu starp individuāliem apmeklētājiem vai dažādu mājsaimniecību locekļiem un novēršot cilvēku drūzmēšanos (izņemot šo noteikumu 6.2. apakšpunktā minētos gadījumus). Pakalpojumu sniedzējs nosaka tādu maksimālo apmeklētāju skaitu pakalpojuma sniegšanas vietā, lai varētu organizēt apmeklētāju plūsmu, ņemot vērā apmeklētāju paredzamo uzvedību;

14.9 4. var neievērot šo noteikumu nosacījumus attiecībā uz darba laiku;

14.9 5. mutes un deguna aizsegus lieto publiskās iekštelpās, kur notiek intensīva cilvēku pulcēšanās un nav iespējams ievērot divu metru distanci (piemēram, sabiedriskajā transportā, tirdzniecības vietās);

14.9 6. augstākās izglītības, profesionālās izglītības, tai skaitā profesionālās ievirzes izglītības, **interešu izglītības un pieaugušo izglītības** pakalpojumus, amatiermākslas kolektīvu nodarbības un darbu ar jaunatni var organizēt iekštelpās, ja vienā telpā vienlaikus neatrodas vairāk kā 50 personas, bet ārtelpās grupās līdz 100 personām, nodrošinot, ka šo grupu dalībnieki nesatiekas. Mācību procesu klātienē iekštelpās īsteno, veicot tās norisē iesaistīto un apmācāmo personu testēšanu ne retāk kā reizi nedēļā. Apmācāmo testēšanu neveic, ja apmācāmo skaits grupā ir ne vairāk kā pieci. Covid-19 testu var neveikt šo noteikumu 38.27 punktā minētās personas *(=vakcinētie/pārslimojušie)*;

14.9 7. **nometnēs** vienā grupā var atrasties ne vairāk kā 50 personas, ja tiek nodrošināta nometnes darbinieku un dalībnieku testēšana atbilstoši šo noteikumu 32.7 16.2. apakšpunkta nosacījumiem un šo grupu dalībnieki nometnes darbības laikā nesatiekas.

**Slimību profilakses un kontroles centrs savā tīmekļvietnē publicē 14 dienu Covid-19 saslimstības rādītājus. Ja tiek konstatēts saslimstības samazinājums, attiecīgie piesardzības pasākumi tiek piemēroti nākamajā dienā pēc publikācijas. Ja tiek konstatēts saslimstības pieaugums, Slimību profilakses un kontroles centrs oficiālajā izdevumā "Latvijas Vēstnesis" publicē attiecīgu informāciju par epidemioloģiskās drošības stāvokli, kurā nepieciešams pastiprināt epidemioloģiskās drošības pasākumus, un attiecīgie pasākumi tiek piemēroti trešajā darbdienā pēc minētās informācijas publicēšanas.**

<https://www.spkc.gov.lv/lv/covid-19-statistika> - atbilstošajā grafikā, novietojot kursoru uz līknes, iespējams redzēt rādītāju katrā konkrētajā datumā. Piemēŗam, 09.07.2021. 14 dienu kumulatīvais Covid-19 gadījumu skaits uz 100 000 iedzīvotāju ir **37,0**.

**A. Fizisko aktivitāšu nodarbības** telpās (tai skaitā individuālās) ir aizliegtas, izņemot:

1. Amatieru sporta kolektīva treniņi (nodarbības) drīkst notikt arī **iekštelpās**, ja vienlaicīgi tiek ievēroti **abi sekojošie nosacījumi**:

a) treniņgrupā ir ne vairāk kā **20 personas** un tās atbilst **vienam** no šādiem kritērijiem:

* tās ir vakcinētas pret Covid-19 infekciju un ir pagājušas **četrpadsmit dienas pēc pilna vakcinācijas kursa pabeigšanas** ar Eiropas Zāļu aģentūras vai līdzvērtīgu regulatoru reģistrētām **vai** Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" (AstraZeneca) pirmās devas saņemšanas un uzreiz pēc "Vaxzevria" otrās devas saņemšanas;

**vai**

* tās var dokumentāri pierādīt Covid-19 inficēšanās epizodi - no brīža, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS.

b) sporta treniņa (nodarbības) norises telpā atrodas **tikai viena grupa**. Telpā nedrīkst atrasties personas, par kurām nav informācijas, ka tās ir vakcinētas vai bijušas inficētas ar Covid-19 infekciju.

Treniņa laikā nav jālieto maskas un jāievēro 2 metru distance.

2. Sporta treniņu (nodarbību), tai skaitā individuālo apmeklējumu, norise **iekštelpās ir atļauta** personām, kurām ir **sadarbspējīgs testēšanas sertifikāts**, kas apliecina, ka persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai sešu stundu laikā veiktais SARS-CoV-2 antigēna tests ir negatīvs, kā arī šīs personas pavadošie bērni, kas jaunāki par 12 gadiem, bez sertifikātiem, ja tiek ievēroti šādi nosacījumi:

a) pie ieejas tiek nodrošināta kontrole, lai pārliecinātos, vai personai ir **derīgs sadarbspējīgs vakcinācijas, pārslimošanas vai testēšanas sertifikāts** un tiek nodrošināts, ka pasākuma norises vai pakalpojuma sniegšanas vietā telpās vai teritorijā neatrodas personas, kas šīm prasībām neatbilst;

b) pasākuma norises vietā telpās un teritorijā, kur var iekļūt apmeklētāji, personālam ir **derīgs sadarbspējīgs vakcinācijas, pārslimošanas vai testēšanas sertifikāts**;

c) klātesošās personas, izņemot tās, kas jaunākas par 12 gadiem, pēc pakalpojuma sniedzēja norīkotas personas vai kontrolējošo institūciju pieprasījuma uzrāda **derīgu sadarbspējīgu vakcinācijas, pārslimošanas vai testēšanas sertifikātu**. Kontrolējošām institūcijām ir tiesības pieprasīt uzrādīt šos sertifikātus;

d) vienai personai tiek nodrošināti ne mazāk kā 25 m2 no apmeklētājiem pieejamās sporta norises vietas telpu platības (publiskas lietošanas peldbaseinā - 15 m2 no ūdens virsmas platības), un sporta treniņa (nodarbības) telpu (kurā notiek treniņprocess) piepildījums nepārsniedz 20 % no maksimāli iespējamā cilvēku skaita, ko pieļauj šo telpu infrastruktūra (25 metru publiskas lietošanas peldbaseinā atrodas līdz četrām personām vienā peldēšanas celiņā, 50 metru publiskas lietošanas peldbaseinā – līdz sešām personām vienā peldēšanas celiņā). Pie ieejas labi redzamā vietā izvieto informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā;

e) grupu treniņos vienā treniņgrupā pulcējas ne vairāk kā 12 personas (ieskaitot sporta speciālistus). Ja to pieļauj attiecīgās sporta treniņa (nodarbības) norises telpas platība, tiek ievēroti d) punkta nosacījumi, dažādu treniņgrupu plūsmas fiziski nepārklājas, kā arī tiek nodrošināta to darbības atsevišķa uzraudzība, vienlaikus var norisināties vairāku treniņgrupu darbs;

f) sporta treniņa (nodarbības) laiks nepārsniedz 90 minūtes;

g) piepildījums ģērbtuvēs nepārsniedz 25 %;

h) tiek nodrošināta apmeklētāju un iesaistīto darbinieku reģistrācija (vārds, uzvārds, kontaktinformācija). Ja konstatēta apmeklētāja vai darbinieka saslimšana ar Covid-19, pēc Slimību profilakses un kontroles centra pieprasījuma tiek nodoti apmeklētāju un sporta treniņos (nodarbībās) iesaistīto darbinieku personas dati, kā arī sniegta informācija par sporta treniņa (nodarbības) norises datumu un vietu/telpu.

**3. Fizisko aktivitāšu un sporta nodarbības** var notikt **ārpus telpām**, ievērojot šādus nosacījumus:

norisei ārtelpās vienā treniņgrupā vienlaikus organizēti pulcējas **ne vairāk kā 20 personas** (neskaitot sporta speciālistus un sporta darbiniekus) un netiek izmantotas ģērbtuves. Ja to pieļauj attiecīgās ārtelpas sporta norises vietas platība, vienlaikus var norisināties vairāku treniņgrupu darbs, ja dažādu treniņgrupu plūsmas fiziski nepārklājas, kā arī tiek nodrošināta to darbības atsevišķa uzraudzība.

**4. Fizisko aktivitāšu nodarbības drīkst rīkot attālināti tiešsaistes režīmā**, nodarbību vadītājam nodrošinot atgriezenisko saiti ar nodarbību dalībniekiem.

**B. Aizliegti un atcelti visi klātienes sporta pasākumi (piemēram, sacensības, paraugdemonstrējumi, priekšnesumi).**

**C. Lekcijas, semināri, apmācības, tajā skaitā meistarklases, bērniem un pieaugušajiem** ir atļautas **tikai attālināti (gan pasākuma vadītājs, gan katrs dalībnieks pieslēdzas attālināti)**, pasākuma vadītājam nodrošinot atgriezenisko saiti ar dalībniekiem, vai arī **ārtelpās grupās līdz 20 personām,** ja tiek nodrošināta 2 metru distance starp dalībniekiem.

**D. Bērnu nometņu organizēšana** klātienē ir atļauta, ievērojot šādus nosacījumus:

* 1. grupā ir **ne vairāk kā 20 dalībnieki**. Nometnēs ir pieļaujama vairāku grupu dalība, ja tiek veikti visi nepieciešamie epidemioloģiskās drošības pasākumi un nodrošināts, ka šo grupu dalībnieki un personāls nometnes darbības laikā nesatiekas;
  2. nometnē var piedalīties:
     1. darbinieki, kuriem pēdējo 48 stundu laikā pirms nometnes sākuma ir veikts SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;
     2. bērni, kuriem pēdējo 48 stundu laikā pirms nometnes sākuma ir veikts SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;
     3. Covid-19 testu var neveikt nometnes darbinieki un bērni, kuriem ir derīgs sadarbspējīgs vakcinācijas vai pārslimošanas sertifikāts;
  3. nometnes norise notiek tikai noteiktā teritorijā (norises vietā). Netiek rīkotas aktivitātes ārpus šīs teritorijas, izņemot gadījumus, ja nometnes dalībnieki attiecīgajā vietā ir vienīgie apmeklētāji;
  4. nometnes dalībnieki un personāls iekštelpās lieto mutes un deguna aizsegus, izņemot bērnus līdz 7 gadu vecumam un diennakts nometnes dalībniekus vienas grupas ietvaros;
  5. nometnē tiek noteikta atbildīgā persona un izstrādāta procedūra rīcībai, ja nometnes dalībnieku vai personāla vidū tiek konstatēts Covid-19 saslimšanas gadījums;
  6. nometnes organizēšanā ir ievērotas Vadlīnijas piesardzības pasākumiem bērnu nometņu organizētājiem ( <https://www.visc.gov.lv/lv/media/1801/download> )

**Papildus informējam, ka gan bērniem, gan darbiniekiem, kuriem ir jānodod paraugs un jāveic SARSCoV-2 vīrusa RNS noteikšanas tests, to var veikt valsts apmaksātās analīžu kvotas ietvarā.** Papildu informāciju par testu organizatoriskajiem jautājumiem skatīt iepriekš minētajās [vadlīnijās](https://www.visc.gov.lv/lv/media/1801/download)!

**Līdz 2021. gada 1. augustam Covid-19 tests tiek apmaksāts no valsts budžeta līdzekļiem. Bērniem, kas jaunāki par 18 gadiem, Covid-19 tests tiek apmaksāts no valsts budžeta līdzekļiem līdz 2021. gada 1. Septembrim.**

1. **Masu (publiskie) pasākumi** (piemēram, veselības dienas, spartakiādes, krosi) klātienē, t.sk. ārtelpās, ir aizliegti.

**Personas,** **kurām** **ir** **derīgs sadarbspējīgs vakcinācijas vai pārslimošanas sertifikāts,** var piedalīties publiskos pasākumos, kā arī saņemt pakalpojumus klātienē, tai skaitā ēdināšanas un izklaides pakalpojumus, saņemt kultūras (kino un teātra izrādes, koncerti, izstādes, muzejpedagoģiskas un izglītojošas norises u. c.) pakalpojumus, piedalīties profesionālās pilnveides pasākumos, kā arī sniegt fotopakalpojumus un piedalīties laulību reģistrācijā, nelietojot mutes un deguna aizsegus un neievērojot divu metru distanci:

1. ja pie ieejas tiek nodrošināta kontrole, lai identificētu klātesošo personu atbilstību minētajām prasībām, un tiek nodrošināts, ka pasākuma norises vai pakalpojuma sniegšanas vietā neatrodas personas, kas šīm prasībām neatbilst;

2. ja publiskā pasākuma norises vai saimnieciskā pakalpojuma sniegšanas vietā telpās un teritorijā, kur var iekļūt apmeklētāji, personālam ir derīgs sadarbspējīgs vakcinācijas vai pārslimošanas sertifikāts. Ja telpās vai teritorijā, kur nevar iekļūt apmeklētāji, atrodas personas, kas neatbilst minētajām prasībām, tajās jāievēro visas noteiktās epidemioloģiskās prasības;

3. ja klātesošās personas pēc pakalpojuma sniedzēja norīkotas personas vai kontrolējošo institūciju pieprasījuma var uzrādīt sadarbspējīgu sertifikātu, kas apliecina atbilstību minētajām prasībām, un pakalpojuma sniedzēja norīkotai personai un kontrolējošām institūcijām ir tiesības pieprasīt uzrādīt šos sertifikātus.

**Personas, kurām ir** **derīgs sadarbspējīgs vakcinācijas vai pārslimošanas sertifikāts**, kā arī personas, kurām ir **sadarbspējīgs testēšanas sertifikāts**, kas apliecina, ka persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai sešu stundu laikā veiktais SARS-CoV-2 antigēna tests ir negatīvs, kā arī šīs personas pavadošie bērni, kas jaunāki par 12 gadiem, bez sertifikātiem var piedalīties publiskos pasākumos un saņemt pakalpojumus klātienē, kuru norise saskaņā ar [09.06.2020. Ministru kabineta noteikumu Nr.360](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai) [14.](https://likumi.lv/ta/id/315304#p14)un [14.2 punkta](https://likumi.lv/ta/id/315304#p14.2) nosacījumiem ir aizliegta, tai skaitā izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u. c.) pakalpojumus, ja tiek ievēroti šādi nosacījumi:

1. pie ieejas tiek nodrošināta kontrole, lai identificētu klātesošo personu atbilstību iepriekš minētajām prasībām un tiek nodrošināts, ka pasākuma norises vai pakalpojuma sniegšanas vietā telpās vai teritorijā neatrodas personas, kas šīm prasībām neatbilst;

2. pasākuma norises vai saimnieciskā pakalpojuma sniegšanas vietā telpās un teritorijā, kur var iekļūt apmeklētāji, personāls atbilst iepriekš minētajām prasībām. Ja telpās vai teritorijā, kur nevar iekļūt apmeklētāji, atrodas personas, kas neatbilst iepriekš minētajām prasībām, tajās jāievēro visas noteiktās epidemioloģiskās prasības;

3. klātesošās personas, izņemot tās, kas jaunākas par 12 gadiem, pēc pakalpojuma sniedzēja norīkotas personas vai kontrolējošo institūciju pieprasījuma uzrāda sadarbspējīgu sertifikātu, kas apliecina atbilstību iepriekš minētajām prasībām. Kontrolējošām institūcijām ir tiesības pieprasīt uzrādīt šos sertifikātus;

4. visas personas, kas atrodas pasākuma norises vai pakalpojuma sniegšanās vietā**, lieto mutes un deguna aizsegus;**

5. pasākuma apmeklētāji pasākuma norises laikā atrodas **fiksētās, personalizētās sēdvietās**, kā arī apmeklētāji, kas atrodas dažādos norobežotos telpas sektoros, savstarpēji nesatiekas;

6. pasākuma rīkotājs apkopo informāciju par apmeklētājiem (vārds, uzvārds, kontakttālrunis, konkrētā sēdvieta pasākumā). Informāciju pasākuma rīkotājs glabā līdz vienam mēnesim un nodod Slimību profilakses un kontroles centram pēc tā pieprasījuma;

7. pasākuma vai pakalpojuma norises laikā apmeklētāju plūsma tiek organizēta tā, lai novērstu cilvēku drūzmēšanos un nodrošinātu divu metru distances ievērošanu ārpus sēdvietām;

8. blakus sēdvietās atrodas ne vairāk kā divas personas, kas nav vienas mājsaimniecības locekļi, un ne vairāk kā četras personas, kas ir vienas mājsaimniecības locekļi. Starp katrām blakus esošajām attiecīgi divām vai četrām sēdvietām tiek nodrošināta ne mazāk kā divu sēdvietu distance, sēdvietas rindās tiek izkārtotas, nodrošinot divu metru distancēšanos no priekšā un aizmugurē sēdošajiem. Pametot sēdvietu, persona ievēro divu metru distanci no citām personām;

9. pasākuma norises laiks iekštelpās nepārsniedz četras stundas, nodrošinot vismaz 15 minūšu pārtraukumu un telpu vēdināšanu pasākumiem iekštelpās, kuru norises laiks pārsniedz divas stundas;

10. pasākumā piedalās ne vairāk kā 300 personas iekštelpās un ne vairāk kā 500 personas ārtelpās.

\*\*\* Persona veikto vakcināciju pret Covid-19, testēšanas faktu SARS-CoV-2 noteikšanai vai pārslimošanu ar Covid-19 apliecina ar **sadarbspējīgu vakcinācijas, pārslimošanas vai testēšanas sertifikātu**.

Sadarbspējīgu vakcinācijas, testēšanas vai pārslimošanas sertifikātu pieprasa, sagatavo un izsniedz elektroniski vai papīra formā, ievērojot šādas prasības:

1. sadarbspējīgu vakcinācijas, testēšanas vai pārslimošanas sertifikātu Iedzīvotāju reģistrā reģistrēta persona vai tās likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot kādu no Latvijas valsts portāla www.latvija.lv piedāvātajiem autentifikācijas veidiem. Sadarbspējīgu vakcinācijas, testēšanas vai pārslimošanas sertifikātu Iedzīvotāju reģistrā nereģistrēta persona vai šīs personas likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot ārstniecības iestādes izsniegtu saiti un PIN kodu vai pagaidu piekļuves identifikatoru un paroli;
2. sadarbspējīgu vakcinācijas, testēšanas vai pārslimošanas sertifikātu papīra formā Iedzīvotāju reģistrā reģistrēta persona vai tās likumiskais pārstāvis var pieprasīt un saņemt ārstniecības iestādē, kas veica vakcināciju vai Covid-19 testu, jebkurā citā ārstniecības iestādē, vienotajā valsts un pašvaldības klientu apkalpošanas centrā vai pašvaldības klientu apkalpošanas struktūrvienībā. Lai izsniegtu Iedzīvotāju reģistrā reģistrētai personai vai tās likumiskajam pārstāvim sertifikāta izdruku papīra formā, ārstniecības iestādes pārstāvis autentificējas un to pieprasa tīmekļvietnē https://lab.covid19sertifikats.lv, bet valsts un pašvaldības vienotā klientu apkalpošanas centra vai pašvaldības klientu apkalpošanas struktūrvienības pārstāvis – https://pakalpojumucentri.lv. Sadarbspējīgu vakcinācijas sertifikātu Iedzīvotāju reģistrā nereģistrēta persona vai tās likumiskais pārstāvis var pieprasīt un saņemt papīra formā tikai ārstniecības iestādē, kas veica vakcināciju. Sadarbspējīgu testēšanas vai pārslimošanas sertifikātu Iedzīvotāju reģistrā nereģistrēta persona vai tās likumiskais pārstāvis var pieprasīt un saņemt papīra formā tikai ārstniecības iestādē, kas veica testēšanu.

\*\*\*Sadarbspējīgu vakcinācijas, testēšanas vai pārslimošanas sertifikāta **pārbaudi** veic tīmekļvietnē [www.Covid19sertifikats.lv](http://www.Covid19sertifikats.lv) vai lietotnē Covid19Verify, izmantojot sertifikāta QR kodu. Pārbaudot attiecīgo sertifikātu, pārbaudes veicējam redzams personas vārds, uzvārds, dzimšanas datums un informācija par attiecīgā sertifikāta atbilstību vai neatbilstību. **Informācija par pārbaudes faktu un pārbaudes laikā iegūtā informācija netiek saglabāta!**

Detalizētāk ar noteiktajiem ierobežojumiem var iepazīties Covid-19 oficiālajā mājas lapā:

<https://covid19.gov.lv/> un 09.06.2020. Ministru kabineta noteikumos Nr.360: <https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai>

**Organizējot klātienes pasākumus, lūdzam ievērot 09.06.2020. Ministru kabineta noteikumu Nr.360 8.3.punktā iekļauto prasību**:

8.3. atbilstoši iespējām uzskaita saimniecisko vai publisko pakalpojumu saņēmējus (vārds, uzvārds, kontakttālrunis), lai būtu iespējams apzināt un brīdināt kontaktpersonas Covid-19 infekcijas gadījumā.